

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/19-01/2

URBROJ: 238/10-02-19-5

Ivanić-Grad, 18. siječnja 2019.

GRADSKO VIJEĆE GRADA IVANIĆ-GRADA

n/r Željko Pongrac, predsjednik

PREDMET: Prijedlog Odluke o izmjenama i dopunama Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019. godinu

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14 i 01/18), gradonačelnik Grada Ivanić-Grada utvrdio je prijedlog

**Odluke o izmjenama i dopunama**

**P R O G R A M A**

**javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019.godinu**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestitelja na sjednici Gradskog vijeća određujese Tihana Vuković Počuč, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Temeljem članka 2. i 48. Zakona o predškolskom odgoju i obrazovanju (Narodne novine, broj 10/97, 107/07 i 94/13.), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11,144/12, 19/13-pročišćeni tekst, 137/15 i 123/17) i članka 35. Statuta Grada Ivanić-Grada (Službeni glasnik, broj 02/14 i 01/18) Gradsko vijeće Grada Ivanić-Grada na svojoj 16. sjednici održanoj dana 24. siječnja 2019. godine donijelo je sljedeću

**Odluku o izmjenama i dopunama**

**P R O G R A M A**

**javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019.godinu**

I.

U Programu javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019.godinu (Službeni glasnik, broj 10/2018) u točki VI. stavak 2.mijenja se i glasi:

„Grad Ivanić-Grad sufinancirat će program odgojno obrazovnog rada s djecom rane i predškolske dobi u Dječjem vrtiću Roda, na način da osigurava sredstva za podmirenje dijela troškova ekonomske cijene, i to za dijete s prebivalištem na području Grada Ivanić-Grada čiji barem jedan od roditelja ima prebivalište na području Grada Ivanić-Grada najmanje šest mjeseci prije podnošenja mjesečnog zahtjeva za sufinanciranje kojeg Dječji vrtić Roda upućuje Gradu Ivanić-Gradu.“

II.

U točki VII. stavak 3.mijenja se i glasi:

U prilogu mjesečnog zahtjeva za sufinanciranje Dječji vrtić Roda obvezno dostavlja ovjereni popis korisnika usluga vrtića za prethodni mjesec s brojem dana korištenja usluge vrtića za pojedino dijete, primjerak ugovora kojeg je DV Roda sklopio s roditeljima/skrbnicima djeteta, bankovni/knjigovodstveni izvod iz kojeg je vidljivo da je roditelj/skrbnik uplatio ugovoreni iznos sudjelovanja u ekonomskoj cijeni redovitog 10-satnog programa za određeni mjesec za svoje dijete, dokaz o prebivalištu djeteta na području Grada Ivanić-Grada i dokaz da jedan roditelj/skrbnik djeteta ima prebivalište na području Grada Ivanić-Grada najmanje šest mjeseci prije dana podnošenja mjesečnog zahtjeva za sufinanciranje, ne stariji od mjesec dana od dana podnošenja mjesečnog zahtjeva“.

III.

Ova Odluka o izmjenama i dopunama Program je sastavni dio Proračuna Grada Ivanić-Grada za 2019. godinu, stupa na snagu osmog dana od dana objave u Službenom glasniku Grada Ivanić-Grada, a primjenjuje se od 01. siječnja 2019. godine.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, 24.siječnja 2019.g. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izmjenama i dopunama Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019. godinu |
| **PRAVNI TEMELJ:** | Temeljem članka 2. i 48. Zakona o predškolskom odgoju i obrazovanju (Narodne novine, broj 10/97, 107/07 i 94/13.), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11,144/12, 19/13-pročišćeni tekst, 137/15 i 123/17) i članka 35. Statuta Grada Ivanić-Grada (Službeni glasnik, broj 02/14 i 01/18) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Programom javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019.godinu( Službeni glasnik broj 10/2018) utvrđuju se sredstva u Proračunu Grada Ivanić-Grada za 2019.g. potrebna za predškolski odgoj i obrazovanje te skrb o djeci rane i predškolske dobi na području Grada Ivanić-Grada.

Zbog uočenog i stalnog rasta potreba djece za redovitim cjelodnevnim programom predškolskog odgoja i obrazovanja te skrbi o djeci rane i predškolske dobi na području Grada Ivanić-Grada, Grad Ivanić-Grad od 2014. godine sufinancira i redoviti cjelodnevni 10-satni program predškolskog odgoja i obrazovanja te skrbi o djeci rane i predškolske dobi koji se provodi kod drugog osnivača koji djeluje na području Grada Ivanić-Grada, u privatnom Dječjem vrtiću Roda, Ivanić-Grad, Vulinčeva 1.

Programom je bilo utvrđeno da Grad Ivanić-Grad sufinancira djelatnost te ustanove za djecu s prebivalištem na području Grada Ivanić-Grada čija oba roditelja imaju prebivalište na području Grada Ivanić-Grada.

Međutim, događa se da je obitelj nastanjena na području Grada Ivanić-Grada , a samo jedan od roditelja iz određenih razloga ima prijavljeno prebivalište na području Grada Ivanić-Grada, te dijete, iako je građanin Grada Ivanić-Grada, ne može ostvariti pravo na sufinanciranje smještaja u Dječjem vrtiću Roda, sredstvima iz Proračuna Grada Ivanić-Grada.

U svrhu izjednačavanja u ostvarivanju određenih prava sve djece koja žive na području Grada Ivanić-Grada, a sukladno poticajnoj demografskoj razvojnoj politici temeljenoj na Strategiji ekonomskog razvoja Grada Ivanić-Grada za razdoblje 2014-2020., a u cilju poboljšanja demografske slike stanovništva Grada Ivanić-Grada, predlaže se Gradskom vijeću Grada Ivanić-Grada donošenje Odluke o izmjenama i dopunama Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019.godinu kojim izmjenama i dopunama se omogućuje ostvarivanje prava na sufinanciranje smještaja u Dječjem vrtiću Roda, sredstvima iz Proračuna Grada Ivanić-Grada, za dijete koje ima prebivalište na području Grada Ivanić-Grad ako jedan od roditelja djeteta ima prijavljeno prebivalište na području Grada Ivanić-Grad najmanje šest mjeseci prije podnošenja mjesečnog zahtjeva za sufinanciranje smještaja u DV Roda.